Publication: Magyar Közlöny
Issue: MK-2000-13 (Year: 2000, Number: 13)
Era: 1990-2004
Section: a 8/2000. (II. 16.) BM—IM—PM együttes rendelethez
Paragraph Index: 268

a 8/2000. (II. 16.) BM—IM—PM együttes rendelethez A DNS-mintavétel módja A mintavételt abban az esetben lehet megkezdeni, ha az azt megelőző 20 percben a gyanúsított sem ételt, sem italt nem fogyasztott. 2000/13. szám A DNS-minta biztosítására rendszeresített egységcsomag kinyitása után ellenőrizni kell a következőkben felsoroltak hiánytalan meglétét: — 2 db szájnyálkahártya-törlet biztosítására alkalmas eszköz, — 2 db vonalkóddal ellátott csövecske, — 1 db vonalkóddal ellátott kis nejlontasak, — 1 pár egyszerhasználatos kesztyű, — 1 db mintatartó kartondoboz, — 2 db öntapadós zárócímke, — 1 db vonalkóddal ellátott adatlap. Az adatlapon tollal, nyomtatott betűvel vagy gépírással, olvashatóan fel kell tüntetni: — a gyanúsított családi és utóneveit — nők esetében leánykori családi és utóneveit —, nemét, születési helyét és idejét, anyja leánykori családi és utóneveit, személyi azonosítóját, előző családi és utónevét, állampolgárságát, lakóhelyét, — a bűncselekmény megnevezését, a Btk. szerinti minősítését, — a bűncselekmény elkövetésének helyét és idejét, — az eljáró nyomozó hatóság megnevezését, a büntetőügy iktatószámát, — a mintavétel időpontját az év, hónap és nap megjelölésével. Az adatlapot a mintavételt végzőnek és a gyanúsítottnak alá kell írnia. A mintavételt végző személy az egységcsomagban található egyszerhasználatos kesztyűt köteles viselni a mintavételi eljárás egész ideje alatt. A szájnyálkahártya-törlet biztosítására szolgáló eszközök egyikének mintavevő felületével a gyanúsított szájüregének oldalfalát határozott mozdulatokkal négyszerötször át kell törölni. A mintavevőeszközt a mintatartó kartondoboz erre a célra kialakított tartórészébe kell helyezni, majd ugyanezt a folyamatot el kell végezni a másik mintavevőeszközzel is. A két szájnyálkahártya-törletet tartalmazó kartondobozt össze kell csukni, és mindkét végét le kell ragasztani az öntapadós zárócímkével. Ha a mintavevőeszköz szájnyálkahártya-törlet biztosítására szolgáló felülete a mintavétel során a gyanúsított szájüregén kívül más felülettel is érintkezik, a mintavételt meg kell szakítani és a mintavevő egységcsomagot el kell dobni. A mintát új egységcsomag felhasználásával kell biztosítani. Összehasonlító hajminta esetén legalább 10 db megfelelő mennyiségű gyökérhüvelysejtet tartalmazó, kitépett hajszálat kell biztosítani. A kitépett hajszálakat a vonalkóddal ellátott kis nejlonzacskóba kell helyezni, majd azzal együtt a mintatartó dobozba kell tenni. A hajmintát tartalmazó kartondobozt össze kell csukni, és mindkét végét le kell ragasztani az öntapadós zárócímkével. A mintavétel befejezését követően az összegyűjtött hulladékot és az egyszerhasználatos kesztyűt a hulladéktárolóba kell dobni. A kitöltött adatlapot, a szájnyálkahártya-törletet, illetve a hajmintát tartalmazó kartondobozt a 2 db vonalkóddal ellátott — a DNS-profil laboratóriumi meghatározása során felhasználásra kerülő — csövecskével együtt az egységcsomag szállítására szolgáló nagyméretű tasakba kell helyezni, és azt a gyanúsított jelenlétében le kell zárni. A DNS-mintát — a Bűnügyi Szakértői és Kutató Intézetnek címezve — meg kell küldeni a bűnügyi nyilvántartás részére. A belügyminiszter 9/2000. (II. 16.) BM rendelete az Országos Tűzvédelmi Szabályzat kiadásáról szóló

Source: https://magyarkozlony.hu/hivatalos-lapok/55f3ef74d6106b0a9a287cd5bdcbc254a62103e1/dokumentumok/1b1d39e03adf12e2d49ab7a5837c01e249743c27/letoltes